**«ԱրմենՏել» ՓԲԸ-ում հեռահար պահուստային պատճենահանման համակարգի նախագծման, մոնտաժման և կոնֆիգուրացման աշխատանքների մատակարարի ընտրության**

Առաջարկների հարցման Մասնակցի հրահանգ

**ք. Երևան,**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու հեռահար պահուստային պատճենահանման համակարգի նախագծման, մոնտաժման և կոնֆիգուրացման աշխատանքների իրականացման Մատակարարի ընտրության ARM-R 026/16 առաջարկների հարցմանը (այսուհետ՝ ԱՀ):

Մատակարարի կողմից իրականացվող ծառայությունների կազմի մեջ մտնում է՝

**Խմբաքանակ 1՝**

* + - Կանգնակի (RACK) տեղադրում հեռահար հարթակում
    - 3-րդ մեդիասերվերի տեղադրում և կոնֆիգուրացում հեռահար հարթակում
    - 2 Sun StorageTek SL500 գրադարանների տեղադրում և կոնֆիգուրացում հեռահար հարթակում
    - SAN սվիչի տեղադրում և կոնֆիգուրացում հեռահար հարթակում
    - Պահպանման նոր սարքերի ինտեգրում NetBackup համակարգի առկա կոնֆիգուրացման մեջ
    - Հեռահար պահուստային պատճենահանման քաղաքականությունների կարգաբերում և ՊՊԿ համակարգի արդիականացում անցկացված կառուցվածքային փոփոխությունների համաձայն
    - Թեստերի անցկացում
    - Շահագործման հանձնում:

**Խմբաքանակ 2՝**

* Լիցենզիա NETBACKUP ENT SERVER UX 1 SERVER HARDWARE TIER 1 ONPREMISE STANDARD PERPETUAL LICENSE CORPORATE
* Լիցենզիա ESSENTIAL 12 MONTHS INITIAL FOR NETBACKUP ENT SERVER UX 1 SERVER HARDWARE TIER 1 ONPREMISE STANDARD PERPETUAL LICENSE CORPORATE

Միևնույն մասնակիցը կարող է հաղթող ճանաչվել ինչպես մեկ, այնպես էլ 2 Խմբաքանակով միաժամանակ:

Տեխնիկական առաջադրանքը ներկայացված է **Հավելված 1**-ում (այսուհետ ՏԱ):

Հավելված 1-ում ներկայացված գնման ծավալը կանխատեսական է, օգտագործվում է բացառապես Մասնակիցների առաջարկների համեմատության համար և չի նշանակում, որ Պատվիրատուն պարտավոր է ձեռք բերել հենց այդ քանակությամբ ծառայություններ: Տվյալ ծավալը նաև չի նշանակում, որ Պատվիրատուն պարտավոր է տեղադրել պատվերներ որևէ նվազագույն ծավալով:

ԱՀ անցկացման արդյունքում Պատվիրատուն յուրաքանչյուր Խմբաքանակի համար կընտրի 1 հաղթող և 1 պահուստային մատակարար:

ԱՀ հաղթողների հետ կարող են կնքվել մեկանգամյա պայմանագրեր (Հավելված 3՝ ձևանմուշ):

## 2. ԱՀ անցկացման կարգը

ԱՀ անցկացման հետ կապված հարցերով Պատվիրատուի կոնտակտային անձը՝

* **Ազգանուն Անուն՝** Գևորգյան Մերի
* **Պաշտոն՝** Գնումներիև պայմանագրերի մոնիտորինգիբաժնի առաջատար մասնագետ
* **Հասցե՝** ք. Երևան, Ազատության 24/1
* **Էլեկտրոնային փոստ՝** [MerGevorgyan@beeline.am](mailto:MerGevorgyan@beeline.am)
* **Հեռախոս՝** (+374) 99 44 06 16

ԱՀ անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Պատվիրատուն հրապարակում է Առաջարկների հարցման Մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՀՄՀ-ին, որից հետո պատրաստում է առաջարկը և ուղարկում Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի՝

1. Կոմերցիոն առաջարկը (ձևը ներկայացված է **Հավելված 2**-ում և փոփոխման ենթակա չէ),
2. Որակավորման պահանջներին Մասնակցի առաջարկի համապատասխանության մասին հայտարարագիր (ձևը ներկայացված է **Հավելված 4**-ում և փոփոխման ենթակա չէ),
3. Գաղտնի տեղեկատվության չհրապարակման մասին համաձայնագիր (ձևը բերված է **Հավելված 5**-ում և փոփոխման ենթակա չէ),
4. Շահագրգռվածության բացակայության մասին նամակ (ձևը բերված է **Հավելված 6**-ում և փոփոխման ենթակա չէ),

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի առաջարկը կարող է ընդգրկել մեկ կամ մի քանի խմբաքանակ միաժամանակ, սակայն Խմբաքանակի ներսում առաջարկը պետք է ընդգրկի բոլոր կետերը:
* Ռեզիդենտ մասնակիցները տրամադրում են կոմերցիոն առաջարկը ՀՀ դրամով (AMD): Բոլոր գումարները նշվում են առանց ԱԱՀ:
* Ոչ ռեզիդենտ մասնակիցները տրամադրում են կոմերցիոն առաջարկը ԱՄՆ դոլարով (USD) կամ այլ փոխակերպվող արժույթով: Բոլոր գումարները նշվում են առանց ԱԱՀ:
* Տարբեր արժույթներով առաջարկները կբերվեն մեկ արժույթի, և նախնական վերլուծություն կանցկացվի կոմերցիոն առաջարկի ընդունման օրվա դրությամբ գործող ՀՀ Կենտրոնական Բանկի (ՀՀ ԿԲ) տարադրամի փոխարժեքով:
* ՀՀ հարկային օրենսդրության համաձայն կիրառվում է ոչ ռեզիդենտի շահութահարկ 20% չափով՝ ոչ ռեզիդենտ ընկերության կողմից ծառայությունների մատուցման և 10% լիցենզիաների վաճառքի դեպքում: «ԱրմենՏել» ՓԲԸ, գործելով որպես ոչ ռեզիդենտ ընկերության հարկային գործակալ, վճարման ենթակա համապատասխան գումարներից պահում է ոչ ռեզիդենտի շահութահարկը և վճարում է ոչ ռեզիդենտի շահութահարկը Հայաստանի Հանրապետության պետական բյուջե: Ոչ ռեզիդենտ մասնակցի բնակության երկրի և ՀՀ միջև Կրկնակի հարկումից խուսափելու վերաբերյալ համապատասխան կոնվենցիայի առկայության դեպքում կրկնակի հարկման հարցը լուծվում է՝ հաշվի առնելով Տվյալ կոնվենցիայի դրույթները, ՀՀ հարկային օրենսդրության դրույթները, ծառայությունների մատուցման ժամկետները, տրամադրվող ծառայությունների բնույթը, Ծառայությունների մատուցման եղանակը և այլ անհրաժեշտ տվյալներ: Կրկնակի հարկման մասին հարցը պարզաբանելու համարը ոչ ռեզիդենտ մասնակիցը համապատասխան նամակով կարող է դիմել Պատվիրատուի կոնտակտային անձին՝ տրամադրելով վերոնշյալ տվյալները:
* Ռեզիդենտ մասնակիցների և ոչ ռեզիդենտ մասնակիցների առաջարկները կհամեմատվեն հաշվի առնելով լրացուցիչ լոգիստիկայի ծախսերը, որոնք կառաջանան Մատակարարի մոտ DAP պայմաններով մատակարարման դեպքում:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել Առաջարկների հարցման անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում (մինչև 1 տարի), նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
  + Հետվճար ծառայության ընդունման ակտի ստորագրումից 10 օրացուցային օր հետո,
  + Հետվճար ծառայության ընդունման ակտի ստորագրումից 60 օրացուցային օր հետո,
  + Մասնակցի կողմից առաջարկվող հետվճարի պայման (ոչ պակաս քան 10 օր)
* Վճարման տարբեր պայմաններով կոմերցիոն առաջարկների համեմատումը կիրականացվի հաշվի առնելով Պատվիրատուի ազատ շրջանառու միջոցների եկամտաբերությունը:
* ԱՀ ավարտից հետո Հաղթողը և Պատվիրատուն կարող են ձեռք բերել վճարման ժամկետի կրճատման մասին համաձայնություն սարքավորումների և ծառայությունների արժեքի իջեցման փոխարեն, սակայն դա չի նշանակում, որ Պատվիրատուն պարտավոր է ընդունել հաղթողի առաջարկը վճարման ժամկետի կրճատման վերաբերյալ:
* Կոմերցիոն առաջարկի գործողության ժամկետը պետք է կազմի Մասնակիցների առաջարկների հավաքագրման վերջնաժամկետից հետո առնվազն 3 ամիս:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

|  |  |  |  |  |  |
| --- | --- | --- | --- | --- | --- |
| **N** | **Փաստաթուղթ** | **Փաստաթղթի ձևաչափ** | | | **Փաստաթղթի անվանում** |
| PDF | XLSX | DOC |  |
| 1 | [Կոմերցիոն առաջարկ](#КПиТСО) | + | + |  | ԿԱ.pdf և ԿԱ.xlsx |
| 2 | Որակավորման պահանջներին մասնակցի առաջարկի համապատասխանության մասին հայտարարագիր | + |  |  | Համապատասխանության մասին հայտարարագիր.pdf |
| 3 | Գաղտնի տեղեկատվության չհրապարակման մասին համաձայնագիր | + |  |  | ֆայլի անվանումը NDA.pdf |
| 4 | Շահագրգռվածության բացակայության մասին նամակ | + |  |  | Շահագրգռվածության բացակայություն.pdf |
| 5 | Իրավաբանական անձի գրանցման վկայագիր | + |  |  | վկայագիր.pdf |
| 6 | Մասնակցի ղեկավարի անձնագրային տվյալներ | + |  |  | Ղեկավարի անձնագիր.pdf |
| 7 | Մասնակցի հիմնադրի անձնագրային տվյալներ | + |  |  | Հիմնադրի անձնագիր.pdf |

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + Կոմերցիոն առաջարկի, Պահանջներին համապատասխանության հայտարարագրի և Շահագրգռվածության բացակայության մասին նամակի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է վերը նշված ֆայլերը RAR ձևաչափի **մեկ** արխիվում (ֆայլի անվանումը՝ «Մասնակցի անվանումը \_ARM 026-16»):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

Մասնակիցը տրամադրում է էլեկտրոնային առաջարկը **Հավելված 7-ով** նախատեսված կարգով (Էլեկտրոնային առաջարկների ներկայացման կարգ) **31.05.2016թ. ժ.15:00 (տեղական ժամանակ)** ոչ ուշ ժամկետում:

Առաջարկների բացումը տեղի կունենա Ազատության 24/1 հասցեում **31.05.2016թ. ժ.15:00**: Այն մասնակիցները, որոնք ցանկանում են մասնակցել բացման գործընթացին, պետք է տրամադրեն տեղեկատվություն իրենց ներկայացուցչի ԱԱՀ վերաբերյալ **30.05.2016թ.** ոչ ուշ ժամկետում: Անհրաժեշտ է տեղեկատվությունն ուղարկել հետևյալ հասցեով՝ **MerGevorgyan@beeline.am**: Բացման օրը մասնակցի ներկայացուցչի մոտ պետք է առկա լինի անձը հաստատող փաստաթուղթ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **25.05.2016թ.** **ժ.18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **27.05.2016թ.** **ժ.18:00 (տեղական ժամանակով**):
* **31.05.2016թ. ժ.15:00 (տեղական ժամանակով)** հետո Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա**:**
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ բաժին 2 նշված կոնտակտային անձից պարզաբանում խնդրել:
* Ներկայացնելով առաջարկը ՊԱՀ մասնակիցները տալիս են իրենց համաձայնությունը ընկերության ֆինանսական կայունության ստուգման և նրանց կողմից «ԱրմենՏել» ՓԲԸ մատակարարների ընտրության ընթացակարգում նշված չափանիշների համաձայն պարտավորությունների չկատարման ռիսկերի գնահատման համար:

**2.2 Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների բոլոր պահանջներին:
2. Մասնակիցը համաձայն է պայմանագիր կնքել **Հավելված 3**-ի ձևով առանց որևէ փոփոխության:
3. Մասնակիցն ունի Տեխնիկական առաջադրանքում (**Հավելված 1**) նկարագրված ծառայությունների մատուցման համապատասխան փորձ:
4. Հեռահար պահուստային պատճենահանման համակարգի նախագծման, մոնտաժման և կոնֆիգուրացման աշխատանքների իրականացման ծառայությունների մատուցման ժամկետը չպետք է գերազանցի համապատասխան լիցենզաները ստանալուց հետո 45 օրը:
5. Բոլոր Մասնակիցները անցնում են ռիսկերի գնահատում: Ռիսկերի գնահատման եզրակացության հիման վրա յուրաքանչյուր մատակարարի համար հաշվարկվում է ռիսկերի հնդհանուր գումարը հետևյալ կերպ.

* Յուրաքանչյուր «խոչընդոտող գործոն» ռիսկ – 5 բալ;
* Յուրաքանչյուր բարձր ռիսկ – 3 բալ;
* Յուրաքանչյուր միջին ռիսկ – 1 բալ:

Ռիսկերի չափանիշների նկարագրությունը բերված է **Հավելված 8**-ում

**Եթե Մասնակցի համար ռիսկերի ընդհանուր գնահատականը կազմում է 5 և ավելի բալ, ապա Պատվիրատուն իրավունք է վերապահում թույլ չտալ Մասնակցին մասնակցել Որակավորման հաջորդ փուլերին:**

Պատվիրատուն իրեն իրավունք է վերապահում թույլ չտալ մասնակցել ԱՀ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 4՝ ձևանմուշ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել Առաջարկների հարցման հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ:
* ԱՀ անցկացման պահին որակազրկված համարվող մասնակցին չի թույլատրվում շարունակել մասնակցությունը ԱՀ:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Յուրաքանչյուր խմբաքանակի համար աճուրդի դրույքաչափ կհանդիսանա տվյալ խմբաքանակի նվազագույն ընդհանուր արժեքը:
* USD (կամ այլ արժույթով) տրամադրված առաջարկները կհամեմատվեն AMD-ով տրամադրված առաջարկների հետ մասնակիցների կարճ ցուցակի հաստատման օրվա դրությամբ ՀՀ ԿԲ փոխարժեքով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի կամ եթե առաջանան տեխնիկական խափանումներ «ԱրմենՏել» ՓԲԸ մեղքով), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:

**2.4. Փուլ 4՝ Հաղթողի ընտրությունը և հայտարարումը**

* Մասնակիցները հաստատում են էլեկտրոնային աճուրդում վերջնական դրույքաչափերը համապատասխան վերջնական կոմերցիոն առաջարկի տրամադրման միջոցով:
* Պատվիրատուն դասակարգում է ստացված վերջնական առաջարկները «Խմբաքանակի նվազագույն ընդհանուր արժեքը» չափանիշով:
* Հաղթող կճանաչվի այն Մասնակիցը, որի վերջնական առաջարկին Պատվիրատուն կշնորհի Դաս 1 յուրաքանչյուր խմբաքանակի մասով:
* Պահուստային մատակարար կընտրվի այն Մասնակիցը, որի վերջնական առաջարկին շնորհվել է Դաս 2 յուրաքանչյուր խմբաքանակի մասով:
* Մասնակիցը կարող է հաղթող կամ պահուստային մատակարար ընտրվել ինչպես 1 խմբաքանակով, այնպես էլ միաժամանակ երկու խմբաքանակով:
* ԱՀ հաղթողի/հաղթողների հետ կարող է/են կնքվել պայմանագիր/պայմանագրեր Հավելված 3 առաջարկված ձևով:
* Պահուստային մատակարարը կարող է ներգրավվել հաղթողի որակազրկման դեպքում կամ պայմանագիր կնքելուց կամ պայմանագրային պարտականությունները կատարելուց հաղթողի հրաժարվելու դեպքում:
* Հաղթողներն էլեկտրոնային փոստի միջոցով կծանուցվեն ընդունված որոշման մասին Առաջարկների հարցման այդ փուլի ավարտին:
* ԱՀ հաղթողի մասին տեղեկատվությունը կհրապարակվի [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Կարճ ցուցակում հայտնված, բայց Առաջարկների հարցման ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ԱՀ այդ փուլի ավարտին:
* Պատվիրատուի հաճախորդներ համարվող մասնակիցները, ինչպես նաև այն մասնակիցները, որոնք համաձայն են դառնալ Պատվիրատուի բաժանորդներ, այլ հավասար պայմանների դեպքում, առավելություն կունենան:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները:
* Պատվիրատուն կարող է Առաջարկների հարցումը ճանաչել չկայացած, եթե՝

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ստացված առաջարկներից միայն մեկն է համապատասխանում պատվիրատուի պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով՝

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների պարզեցված հարցման արդյունքում հաղթած կամ պահուստային Մատակարարը նշված ժամկետում չի հաստատում ավելի վաղ արված դրույքաչափերը, կամ հրաժարվում է դրանցից,*
* *Բանակցությունների կամ Պարզեցված մրցույթի արդյունքում հաղթած կամ պահուստային Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից ,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն և ռուսերեն լեզուներով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:
* Առաջարկ ներկայացնելով` Մասնակիցը համաձայնում է Մատակարարների վարքագծի ընթացակարգին, որը հրապարակված է հետևյալ հղումներով <http://about.beeline.am/ru/tenders/procedure.wbp>,

<http://about.beeline.am/am/tenders/procedure.wbp>,

<http://about.beeline.am/en/tenders/procedure.wbp>.

**6. Հավելվածներ**

|  |  |  |
| --- | --- | --- |
| **Հավելված 1 -** Տեխնիկական առաջադրանք | |  |
| **Հավելված 2 –** Կոմերցիոն առաջարկ (ձևանմուշ) | |  |
| **Հավելված 3** | Լիցենզիաների պայմանագիր ռեզիեդնտի հետ (ձևանմուշ) |  |
|  | Լիցենզիաների պայմանագրեր ոչ ռեզիեդնտի հետ (ձևանմուշ) |  |
|  | Ծառայությունների մատուցման պայմանագիր ռեզիդենտի հետ (ձևանմուշ) |  |
|  | Ծառայությունների մատուցման պայմանագիր ոչ ռեզիդենտի հետ (ձևանմուշ) |  |
| **Հավելված 4 -** Որակավորման պահանջներին համապատասխանության մասին հայտարարագիր (ձևանմուշ) | |  |
| **Հավելված 5 -** Գաղտնի տեղեկատվության չհրապարակման մասին համաձայնագիր (ձևանմուշ) | |  |
| **Հավելված 6** – Շահագրգռվածության բացակայության մասին նամակ (ձևանմուշ) | |  |
| **Հավելված 7** – Էլեկտրոնային առաջարկների ներկայացման հրահանգ | |  |
| **Հավելված 8** – Ռիսկերի չափանիշների նկարագիր | |  |